C:\Users\Kollarova.Katarina\Desktop\logo-efbe-schott-2.pngINFRAČERVENÁ LAMPA IR 801/ IR 808/ IR 812

**Návod na používanie**

**DÔLEŽITÉ BEZPEČNOSTNÉ OPATRENIA**

* Pred použitím zariadenia si prosím prečítajte pozorne návod na používanie.
* Zariadenie používajte len na účely uvedené v návode na používanie.
* Ak zariadenie bude používať iná osoba, odovzdajte jej ho vrátane návodu na používanie.
* Pred zapojením zariadenia do elektrickej siete skontrolujte, či napätie zariadenia zodpovedá napätiu Vašej siete.
* Dôležité: toto zariadenie by nemali obsluhovať osoby (vrátane detí) s obmedzenými telesnými, zmyslovými alebo duševnými schopnosťami, osoby bez dostatočných znalostí alebo skúseností bez toho, aby boli oboznámené s obsluhou zariadenia alebo pod dohľadom zodpovednej osoby.
* Deti musia byť pod dozorom, aby sa so zariadením nehrali.
* Zapnuté zariadenie nikdy nenechávajte bez dozoru. Umiestnite ho mimo dosahu detí alebo nespôsobilých osôb.
* Pravidelne kontrolujte, či nie je poškodený sieťový kábel. Zariadenie nikdy nepoužívajte, ak je sieťový kábel poškodený. Poškodený sieťový kábel musí byť vymenený kvalifikovaným odborníkom\*.
* Zariadenie nikdy neponárajte do vody alebo iných kvapalín, aby nedošlo k úrazu elektrickým prúdom. Zariadenie nikdy nevkladajte do umývačky riadu.
* Pred čistením zariadenie vždy najprv odpojte z elektrickej siete.
* Ak chcete zariadenie čistiť alebo ho chcete odložiť, vždy sa presvedčte že je úplne vychladnuté.
* Všetky opravy musia byť výlučne vykonané kvalifikovaným odborníkom\*.
* Zariadenie nepoužívajte mimo budovu (vonku) a uchovávajte ho na suchom mieste.
* Nikdy nepresúvajte zariadenie tým, že ho budete ťahať za kábel. Dávajte pozor, aby sa sieťový kábel niekde nezachytil a nespôsobil pád zariadenia. Kábel nikdy neomotávajte okolo zariadenia a ani ho príliš neohýbajte.
* Zariadenie postavte na stôl alebo inú rovnú plochu tak, aby nespadlo.
* Infračervenú lampu nikdy nepoužívajte v kúpeľni, v sprche alebo v inej vlhkej miestnosti.

\* Kvalifikovaný odborník je autorizovaný servis výrobcu alebo dovozcu, prípadne osoba kvalifikovaná a oprávnená vykonávať opravy tohto druhu. V prípade akéhokoľvek poškodenia zariadenia, odovzdajte ho tomuto odborníkovi.

**VŠEOBECNÉ INFORMÁCIE**

Táto infračervená lampa je účinná v rozsahu infračervených krátkych vĺn, a preto je veľmi vhodná pre tepelné ožarovanie. Infračervený žiarič začne vydávať plný tepelný výkon ihneď po zapnutí. Optimálne tepelné žiarenie dosiahnete vo vzdialenosti minimálne 50 cm (vzdialenosť medzi žiaričom a povrchom kože).

Tepelné ožarovanie môžete vykonávať podľa vašej potreby, avšak medzi jednotlivými procedúrami treba dodržať niekoľkohodinovú prestávku. Vo väčšine prípadov stačí doba ožarovania 15 minút.

Po ukončení ožarovania zamedzte prudkému poklesu teploty. V prípade, že trpíte veľkou bolesťou, zápalom alebo máte problémy neznámeho pôvodu, pred použitím lampy najprv kontaktujte vášho lekára.

**Uvedenie do prevádzky**

Pred zapnutím najprv postavte infračervenú lampu na nekĺzavý a rovný povrch.

* Pred použitím odstráňte zo zariadenia všetky obalové materiály (kartónové prúžky).
* Zapojte sieťový kábel zariadenia do elektrickej zástrčky.
* Nastavte si lampu do požadovanej pozície pre ožarovanie. **Pozor: odstráňte z dosahu žiarenia predmety a materiály, ktoré by sa mohli teplom poškodiť alebo vznietiť a materiály z kovu!!!**
* Nasmerujte lampu na tú časť tela, ktorú chcete ožarovať. Lampy modelu IR 801 a IR 808 môžu byť vertikálne nastavené do troch polôh. Lampu model IR 812 možno nastaviť plynulo podľa potreby. Zapnutá lampa je v blízkosti žiarovky veľmi horúca, chytajte lampu iba za bočné strany.
* Vykonajte ožarovanie (pozri všeobecné informácie).
* Počas ožarovania si chráňte oči pred priamym ožiarením - oči majte zatvorené.
* Po použití lampy odpojte sieťový kábel zo zástrčky elektrickej siete. Lampu nechajte niekoľko minút vychladnúť, potom zarovnajte sieťový kábel do priestoru pre kábel. Vychladnuté zariadenie uschovajte.

**TECHNICKÉ ÚDAJE**

Typ IR 801 / IR 808 230 V ~ 100W

Typ IR 812 230 V ~ 150W

**ČISTENIE**

Zariadenie čistite navlhčeným čistým kúskom látky. Pri čistení musí byť infralampa odpojená z elektrickej siete a vychladnutá.

**NÁHRADNÉ DIELY**

Typ IR 801/IR 808 Philips R 95 E / E27 / 100W

Typ IR 812 Philips PAR38 E / E27 / 150W

**Ochrana životného prostredia - smernice 2002/96/EC**

V záujme ochrany prírody a ochrany ľudského zdravia musia byť elektrické a elektronické prístroje zlikvidované podľa osobitných predpisov. Tieto predpisy sú platné ako pre výrobcov a dodávateľov, tak aj pre spotrebiteľov.

**  LIKVIDÁCIA**

Likvidácia elektrických a elektronických prístrojov

Tento výrobok bol uvedený na trh po 13. 8. 2005. Nevyhadzujte tento výrobok alebo jeho časti do zmesového (komunálneho) odpadu. Tento prístroj (vrátane jeho vymeniteľných dielov a príslušenstva) nesmie byť likvidovaný spoločne s komunálnym odpadom po skončení doby jeho životnosti, v súlade s európskou smernicou 2002/96/ES. Vzhľadom k tomu, že musí byť separovaný od komunálneho odpadu, odneste prístroj do zberne odpadov pre elektrické a elektronické prístroje alebo ho odneste predajcovia, kde ste prístroj zakúpili.

**Poznámka:** Všetky údaje sú založené podľa dostupných informácií v čase tlače návodu a môžu sa zmeniť bez predchádzajúceho upozornenia. Na tento výrobok sa vzťahuje záruka 24 mesiacov od dátumu nákupu. Záruku uplatňujte u predajcu s platným predajným dokladom.

**Distribútor:**

CELIMED s.r.o.

Rybničná 36/H

831 06 Bratislava

Pozáručný servis: 02 4468 1247

e - mail: info@celimed.sk

www.celimed.sk

**Výrobca:**

Efbe Elektrogeräte GmbH

Gustav - Töpfer - Straβe 6

07422 Bad Blankenburg / Thüringen

Spolková republika Nemecko